Ankara

Ankara je glavni i poslije Istanbula drugi najmnogoljudniji grad Turske.
Nalazi se u centralnoj Anadoliji, azijskom dijelu Turske a prema podacima iz 2014. godine u njenom urbanom dijelu je živjelo 4.587.558 stanovnika dok istoimena provincija broji 5.150.072 stanovnika.Veliki gradovi i provincije Turske
Od 1920. godine je bila Atatürkovo sjedište a od 1923. godine i glavni grad Turske, nakon pada Osmanlijskog carstva.
U Ankari se nalazi sjedište turske Vlade kao i sjedišta mnogih državnih institucija te predstavlja važan komercijalni i industrijski grad. Važno je trgovačko središte, strateški smješteno u centru turske mreže željeznica i autoputeva.
Leži na prosječnoj nadmorskoj visini od 938 metra.Ankara, Turkey: Latitude, Longitude and Altitude

 Historija 
Historija regije seže do u bronzano doba i perioda Hatske civilizacije (2. milenij p.n.e.). Područje su naseljavali i Frigijci (10. vijek p.n.e.) a kasnije i Lidijci, Perzijanci, Grci, Galati, Rimljani, Bizantijci i na kraju Turci.

 Antička historija 

Najstarije naselje u području današnje Ankare datira još iz perioda Hatske civilizacije koja je postojala tokom bronzanog doba a koju su postepeno apsorbirali Hetiti u periodu između 2000. i 1700. godine p.n.e. Grad se značajnije razvio tokom perioda kada se nalazio pod vlašću Frigijaca (oko 1000. p.n.e.). Masovniji priliv stanovništva u grad se dogodio nakon velikog priliva stanovništva iz Gordiuma, (glavni grad Frigije), nakon zemljotresa koji je teško oštetio grad i područje oko grada. U tradiciji Frigijaca, kralj Midas je poštovan kao osnivač Ankare iako geograf Pausanias spominje da je grad zapravo mnogo stariji, što je i potvrđeno zahvaljujući arheološkim nalazima.

Frigijce su potom naslijedili Lidijci a potom i Perzijanci iako je stanovništvo u velikoj mjeri zadržalo snažni frigijski karakter o čemu svjedoče i nadgrobni spomenici iz kasnijeg, rimskog doba. Perzijski suverenitet nad područjem je trajao do poraza Perzijanaca i pada područja u ruke Aleksandra Velikog, koji je osvojio grad 333. godine p.n.e. Aleksandar se nakratko zadržao u gradu a nakon njegove smrti i kasnije podjele njegovog carstva među njegovim generalima, Ankara i područje oko grada je pripalo Antigonu I Monoftalmosu.

Još jedna značajnija ekspanzija stanovništva na područje Ponta se desila oko 300. p.n.e., kada se razvio grad koji će postati važan trgovački centar za razmjenu robe između crnomorskih luka i Krima na sjeveru, Asirije, Kipra, i Libana na jugu kao i Gruzije, Armenije i Perzije na istoku. Tada je grad dobio naziv Ἄγκυρα (Ankyra, što znači sidro na starogrčkom) koji, u nešto izmijenjenom obliku predstavlja moderni naziv Ankare.

 Stanovništvo 
250px|mini|desno|Metropolitansko područje Ankare
1927. godine, Ankara je imala 75.000 stanovnika da bi 2013. godine, Provincija Ankara brojala populaciju od 5.045.083. stanovnika.Turski zavod za statistiku Pristupljno 4.4.2016.

Kada je postala glavni grad Republike Turske 1923. godine, planom je bilo predviđeno da se Ankara proširi i postane grad s oko 500.000 stanovnika. Tokom prve dvije decenije razvoja, grad je rastao i razvijao se u skladu s tim planom. Međutim, od 1950tih godina, grad je rastao mnogo brže nego je predviđeno usljed velike migracije stanovništva sa sela u gradove. Kao rezultat toga, grad je postao veći i površinski i po broju stanovnika.

Tokom vremena, neplanska naselja izgrađena u predgrađima Ankare su zamijenjena velikim stanbenim blokovima tokom realizacije velikih javnih projekata stanbene izgradnje. Iako su takvi projekti još uvijek aktuelni, slobodnih lokacija za nove građevinske projekte skoro da je nemoguće pronaći.

 Znamenitosti 
 Džamije 

 Muzeji 
U Ankari se nalazi mauzolej turskog generala i državnika Mustafe Kemala Atatürka. Mauzolej je monumentalni spomenik sagrađen 1953. godine, u kome se nalazi Atatürkov grob. U kompleksu mauzoleja se nalazi i grob njegovog velikog saradnika i nasljednika Ismeta Inenija.

 Također pogledajte 
Spisak glavnih gradova

 Galerija slika 

 Reference 

 Vanjski linkovi 

 Zvanična stranica

Kategorija:Ankara
Kategorija:Glavni gradovi evropskih država
Kategorija:Glavni gradovi azijskih država
Kategorija:Gradovi u Turskoj